
Parlamentul  României

Camera  Deputaţilor
Comisia pentru sănătate şi familie
               Nr.28 /49/ 26 februarie 2009
A V I Z

asupra proiectului de lege privind aprobarea Ordonanţei de urgenţă a Guvernului nr.114/2008 pentru asigurarea de la bugetul de stat, prin bugetul Ministerului Sănătăţii Publice, a sumelor necesare acoperirii plăţii TVA aferentă bunurilor şi serviciilor achiziţionate în cadrul programelor privind combaterea HIV/SIDA şi tuberculozei în România, implementate de Fundaţia Romanian Angel Appeal (PL-x 50/2009)

Cu adresa nr. PL-x 50 din 11 februarie 2009, Biroul Permanent, în conformitate cu prevederile art.95 şi 115 din Regulamentul Camerei Deputaţilor, republicat,  a sesizat Comisia pentru sănătate şi familie, în vederea dezbaterii şi avizării, cu proiectul de lege privind aprobarea Ordonanţei de urgenţă a Guvernului nr.114/2008 pentru asigurarea de la bugetul de stat, prin bugetul Ministerului Sănătăţii Publice, a sumelor necesare acoperirii plăţii TVA aferentă bunurilor şi serviciilor achiziţionate în cadrul programelor privind combaterea HIV/SIDA şi tuberculozei în România, implementate de Fundaţia Romanian Angel Appeal (PL-x50/2009).

În urma examinării, în şedinţa din 25 februarie 2009 Comisia pentru sănătate şi familie a hotărât, în unanimitate, avizarea favorabilă a proiectului de lege.


În raport de obiectul şi conţinutul său, proiectul de lege face parte din categoria legilor ordinare.
PREŞEDINTE,

RODICA NASSAR

